**CONDIŢII GENERALE DE CONTRACTARE**

**ALE CONTRACTULUI DE VÂNZARE – CUMPĂRARE GAZE NATURALE**

**aplicabil persoanelor fizice şi Asociaţiilor de Proprietari**

1. **Definirea termenilor:**

|  |  |
| --- | --- |
| **Aprobări** | Aprobări, avize, licențe, consimțăminte și autorizații acordate deja sau care vor fi acordate de autoritatea competență |
| **Autoritatea competentă** | Autoritatea Națională de Reglementare în Domeniul Energiei – ANRE |
| **Aviz tehnic de racordare** | Avizul emis de Operatorul sistemului de distribuție a gazelor naturale, la cererea unui solicitant care conține conditiil tehnice de racordare la sistemul de distribuție a gazelor naturale pentru satisfacerea cerințelor prevăzute în cerere |
| **Cantitate totală contractată** | Cantitatea totală de gaze naturale prevăzută în Anexa 1 la Contract, exprimată în MWh |
| **Cantitate consumată** | Cantitatea de gaze naturale efectiv consumată de Cumpărător, înregistrată de aparatele de măsurare, la finalul lunii de livrare |
| **Cerinţă legală** | Orice lege, reglementare, licență, ordine, decizii sau orice alte acte emise de Guvern, Parlament sau o autoritate competență; |
| **Client eligibil** | Clientul care are dreptul să își aleagă furnizorul de gaze naturale și să contracteze direct cu acesta |
| **Client casnic** | Clientul care cumpara gaze naturale pentru consumul casnic propriu, precum şi:a)clienţii care utilizează gaze naturale în scopul încălzirii spaţiilor proprii, producerii apei calde şi pentru gătit, în gospodării individuale şi/sau apartamente de bloc, cu contorizare individuală;b) clienţii care utilizează gaze naturale în scopul încălzirii spaţiilor proprii, producerii apei calde şi pentru gătit, în gospodării şi/sau apartamente de bloc, cu contorizări comune;c)imobilele cu destinaţia de locuinţă, indiferent de forma de proprietate, aflate în administrarea unor persoane juridice de drept public sau privat, inclusiv centrele rezidenţiale pentru persoane cu handicap, căminele pentru persoane vârstnice, centrele de plasament, centrele de primire a copilului în regim de urgenţă, centrele maternale, internatele şcolare, căminele studenţeşti, în care se utilizează gaze naturale în scopul încălzirii spaţiilor proprii, producerii apei calde şi pentru gătit |
| **Cod loc de consum** | Codul unic atribuit de operator fiecărui loc de consum din zonă proprie de licentă de operare, la înregistrarea acestuia în bază de date a operatorului, care asigură identificarea locului de consum, precum și căutarea operativă a datelor de consum aferente acestuia, respectiv punerea lor la dispoziția solicitanților care au drept de acces la acestea |
| **Consum fraudulos** | Consum bazat pe înșelăciune prin ocolirea echipamentelor de măsurare sau prin denaturarea în orice fel a indicațiilor acestor echipamente, în vederea obținerii unui folos material injust, de natură să creeze un prejudiciu |
| **Contract în afara spaţiilor comerciale** | Orice contract dintre un profesionist şi un consumator, într-una din următoarele situaţii:a) încheiat în prezenţa fizică simultană a profesionistului şi a consumatorului, într-un loc care nu este spaţiul comercial al profesionistului;b) încheiat ca urmare a unei oferte din partea consumatorului în aceleaşi circumstanţe ca cele menţionate la lit. a);c) încheiat în spaţiile comerciale ale profesionistului sau prin orice mijloace de comunicare la distanţă, imediat după ce consumatorul a fost abordat în mod personal şi individual, într-un loc care nu este spaţiul comercial al profesionistului, în prezenţa fizică simultană a acestuia şi a consumatorului;d) încheiat în cursul unei deplasări organizate de profesionist cu scopul sau efectul de a promova şi a vinde consumatorului produse sau servicii |
| **Contract la distanţă** | Orice contract încheiat între profesionist şi consumator în cadrul unui sistem de vânzări sau de prestare de servicii la distanţă organizat, fără prezenţa fizică simultană a profesionistului şi a consumatorului, cu utilizarea exclusivă a unuia sau a mai multor mijloace de comunicare la distanţă, până la şi inclusiv în momentul în care este încheiat contractul |
| **Furnizor** | Persoană juridică titulara a unei licențe de furnizare, care asigură alimentarea cu gaze naturale a unui client, pe bază unui contract de vânzare-cumpărare |
| **Loc de consum** | Amplasamentul instalaţiilor de utilizare ale Cumpărătorului, raportat la adresa poştală, unde măsurarea cantităţilor de gaze naturale consumate se face prin intermediul sistemului de măsurare şi pentru care există toate documentele necesare pentru a fi alimentat cu gaze naturale, conform legislaţiei în vigoare. Un consumator poate avea mai multe locuri de consum |
| **Luna de livrare** | Perioadă de timp egală cu o luna calendaristică în care Vânzătorul livrează/predă și Cumpărătorul consumă/preia o cantitate determinată de gaze naturale, înregistrată de aparatele de măsură |
| **Operator al sistemului de distribuţie** | Persoană fizică sau juridică ce realizează activitatea de distribuție a gazelor naturale în una sau mai multe zone delimitate și răspunde de exploatarea, întreținerea și dezvoltarea sistemului în respectivă zonă și, după caz, a interconectărilor sale cu alte sisteme, precum și de asigurarea capacitătii pe termen lung a sistemului, în vederea satisfacerii la un nivel rezonabil a cererii pentru distribuția gazelor naturale |
| **Operator de transport şi de sistem** | Persoana fizică sau juridică ce realizează activitatea de transport al gazelor naturale şi răspunde de exploatarea, întreţinerea şi, dacă este necesar, dezvoltarea sistemului de transport într-o anumită zonă şi, după caz, a interconectărilor sale cu alte sisteme, precum şi de asigurarea capacităţii pe termen lung a sistemului, în vederea satisfacerii cererii pentru transportul gazelor naturale |
| **Procedura de schimbare a furnizorului**  | Metodologia privind schimbarea furnizorului de gaze naturale de către clientul final aprobată prin Ordinul ANRE nr. 47/2007 cu modificările și completările ulterioare |
| **Regulamentul de furnizare** | Regulamentul de furnizare a gazelor naturale la clienții finali aprobat prin Ordinul ANRE nr. 29/2016 cu modificările și completările ulterioare |
| **Servicii de distribuţie** | Activitatea de vehiculare a gazelor naturale printr-un sistem de distribuție în regim de presiuni de până la 6 bari inclusiv |
| **Servicii de transport** | Activități și operațiuni desfășurate de Operatorul de transport și de sistem, pentru sau în legătură cu rezervarea capacității de transport și transportul prin SNT al cantităților determinate de gaze naturale, exprimate în unități de energie, pe perioadă de valabilitate a unui contract de transport al gazelor naturale |
| **Sistem de distribuţie** | Rețea de distribuție, respectiv ansamblul compus din conducte, instalații de reglare – măsurare, aparate și accesorii care funcționează la presiunea de lucru de până la 6 bari inclusiv, cu excepția instalației de utilizare |
| **Sistem Naţional de Transport (SNT)**  | Sistemul de transport al gazelor naturale situat pe teritoriul României și care se află în proprietatea publică a statului, compus din ansamblul de conducte conectate între ele, inclusiv instalațiile și echipamentele aferente pentru vehicularea gazelor naturale, conform reglementărilor tehnice specifice, prin care se asigură preluarea gazelor naturale extrase din perimetrele de exploatare sau a celor provenite din import și livrarea către distribuitori, clienți direcți, la inmagzinare, și către beneficiarii din diverse țări |
| **Standardul de performanţă pentru distribuţie**  | Standardul de performanță pentru serviciul de distribuție a gazelor naturale aprobat prin Ordinul ANRE nr. 162/2015, cu modificările și completările ulterioare |
| **Standardul de performanţă pentru furnizare** | Standardul de performanță pentru activitatea de furnizare a gazelor naturale aprobat prin Ordinul ANRE nr. 37/2007, cu modificările și completările ulterioare |
| **Tarif de distribuţie**  | Tarif reglementat pentru prestarea serviciului de distribuție, conform reglementărilor și normelor legale în vigoare |
| **Tarif de transport**  | Tarif perceput pentru prestarea serviciului de transport, conform reglementărilor și normelor legale în vigoare |
| **Zi** | Se va interpretă acolo unde nu este prevăzut în contract că fiind zi calendaristică |

1. **Descrierea şi condiţiile ofertelor ENGIE Romania S.A.**
	1. **Oferta ENGIE Celsius şi oferta E-Celsius :** Cumpărătorul beneficiază de un preţ al gazului natural pentru 12 luni, conform contractului. Preţurile nu conțin TVA şi acciză. Preţurile conţin următoarele servicii reglementate: de transport, de distribuţie şi de înmagazinare subterană a gazelor naturale. Preţurile se pot modifica în funcţie de schimbările tarifelor reglementate aprobate de Autoritatea Naţională de Reglementare în Domeniul Energiei. În funcție de modalitatea de contractare (la sediu sau în mediul online) valoarea preţului de gaz este diferită.
2. **Condiţii de livrare**
	1. Cantitatea de gaze naturale contractată va fi livrată în punctele de livrare prevăzute în Contract.
	2. Predarea/preluarea gazelor naturale se face la locul/locurile de consum, în cantitatea şi condiţiile prevăzute de Contract.
	3. Măsurarea gazelor naturale consumate se realizează de către operatorul licenţiat al sistemului de distribuţie sau al sistemului de transport. Întreaga cantitate de gaze naturale consumată de către Cumpărător va fi facturată de către Vânzător la finalul lunii de livrare ca urmare a citirii/autocitirii sau a estimarii.
	4. Vânzătorul încheie cu operatorii licentiaţi contracte pentru servicii de distribuţie, transport şi înmagazinare gaze naturale, în scopul asigurării acestor servicii către Cumpărător.
	5. Tarifele aferente serviciilor de distribuţie, transport şi înmagazinare, încasate de Vânzător se vor deconta operatorilor licentiaţi.
	6. Exploatarea sistemelor de distribuţie şi transport gaze naturale reprezintă obligaţia operatorilor licentiaţi de distribuţie, respectiv de transport şi nu a Vânzătorului.
	7. Parametrii tehnici de livrare la punctele de predare/preluare: (presiune, debit) sunt asiguraţi de operatorul sistemului de distribuţie sau al sistemului de transport, in funcţie de modul de racordare al Cumpărătorului.
	8. Vânzătorul nu poate fi responsabil de exploatarea în condiţii necorespunzătoare a sistemelor de distribuţie, respectiv de transport.
3. **Garanţii**
	1. Vânzătorul poate solicita înainte de semnarea Contractului de vânzare-cumpărare gaze naturale ori pe durată executării acestuia, o garanție de bună execuție a contractului ori o majorare a cuantumului acesteia, în următoarele cazuri în care consideră că există un risc financiar:

a) în cazul sistării furnizării gazelor naturale pentru neplata, Vânzătorul poate condiționa reluarea furnizării de constituirea unei garanții financiare. Valoarea acesteia corespunde unei perioade de 2 luni cu cel mai mare consum estimat/realizat, după caz;

b) în cazul întârzierii în mod repetat (cel puțin de 2 ori în ultimele 12 luni contractuale) a obligațiilor de plată; în acest caz, valoarea garanției financiare va corespunde unei perioade de 2 luni cu cel mai mare consum estimat/realizat după caz;

c) în cazul constatării unor acțiuni ale Cumpărătorului menite să denatureze în orice fel indicațiile echipamentelor de măsurare sau să denatureze consumul de gaze naturale prin ocolirea echipamentelor de măsurare; valoarea garanției financiare va fi corelată cu contravaloarea consumului de gaze naturale estimat pentru o durată de maxim 1 (un) an;

d) în cazul în care Cumpărătorul titular al prezentului contract nu este proprietarul locului de consum sau este un client final temporar (cu un contract încheiat pe o perioadă mai mică de 6 șase luni); valoarea garanției financiare va corespunde unei perioade de 2 luni cu cel mai mare consum estimat/realizat după caz;

e) în cazul în care Cumpărătorul intră în încetare de plăți, insolvență, faliment, lichidare conform reglementărilor legale, valoarea garanției financiare va corespunde unei perioade de 2 luni cu cel mai mare consum estimat/realizat după caz.

* 1. Vânzătorul va stabili tipul garanției financiare și îi va solicita Cumpărătorului constituirea acesteia printr-o notificare scrisă. Refuzul constituirii garanției financiare sau neconstituirea acesteia în termen de 10 zile calendaristice de primirea Notificării Vânzătorului de constituire a garanției da dreptul Vânzătorului să aplice următoarele măsuri, separat sau cumulativ:
1. să solicite Operatorului de distribuție întreruperea furnizării gazelor naturale, în termen de 3 zile lucrătoare de la expirarea termenului de 10 zile;
2. să rezilieze imediat Contractul de vânzare-cumpărare gaze naturale.
	1. Garanția financiară va oferi irevocabil și necondiționat un angajament de respectare a obligațiilor contractuale ale Cumpărătorului și va trebui menținută pe întreagă durată de valabilitate a Contractului. Eventualele debite ale Cumpărătorului se vor reține de Vânzător din garanția financiară, Cumpărătorul fiind obligat să o reîntregească în cuantumul inițial în termen de maxim 5 zile de la diminuarea acesteia. În caz contrar vor deveni aplicabile prevederile Art. 4.2 de mai sus.
	2. Garanția se va returna Cumpărătorului la încetarea Contractului sau, în cazul în care la încetarea acestuia mai există datorii, după momentul stingerii întregii datorii.
3. **Drepturile şi obligaţiile Părţilor**
	1. **Drepturile Vânzătorului sunt**:
4. să încaseze contravaloarea facturilor emise în condiţiile Contractului;
5. să perceapă Cumpărătorului dobânzi penalizatoare pentru întârziere în efectuarea plăţii facturii reprezentând contravaloarea consumului de gaze naturale, în termenul şi în condiţiile prevăzute de Contract;
6. să încaseze contravaloarea eventualelor tarife şi taxe aferente serviciului de distribuţie si transport, impuse de operatorii licentiaţi ai acestor servicii, sau alte taxe şi tarife impuse de alte autorităţi de reglementare, care au relevanţă în executarea Contractului şi care condiţionează executarea Contractului;
7. să solicite Operatorului prestarea activității de întrerupere/limitare a furnizării gazelor naturale, în cazurile prevăzute de legislatia în vigoare, precum și în următoarele cazuri:
8. la solicitarea Cumpărătorului;
9. pentru neachitarea de către Cumpărător a facturii reprezentând contravaloarea consumului de gaze naturale, în termenul prevăzut în contractul de furnizare a gazelor naturale, şi, după caz, a dobânzilor penalizatoare aferente pentru întârziere în efectuarea plăţii;
10. în caz de consum fraudulos din partea Cumpărătorului;
11. în cazul refuzului Cumpărătorului de a constitui o garanţie financiară în situaţia constatării, conform prevederilor legale în vigoare, a unor acţiuni menite să denatureze în orice fel indicaţiile echipamentelor de măsurare sau să sustragă gaze naturale prin ocolirea echipamentelor de măsurare;
12. să rezilieze Contractul în cazurile prevăzute de prezentul Contract și de reglementările în vigoare, precum și să solicite daune-interese în caz de consum fraudulos din partea Cumpărătorului, dupa constatarea situației de către organele competente;
13. sa solicite Cumparatorului asumarea responsabilitatii financiare pentru plata dezechilibrelor pe care acesta le genereaza pe piata de gaze naturale in conformitate cu reglementarile aprobate de ANRE;
14. orice alte drepturi prevazute de reglementările în vigoare.
	1. **Obligaţiile Vânzătorului sunt**:
15. să factureze lunar contravaloarea serviciului pentru vanzarea gazelor naturale şi, după caz, a majorărilor de întârziere şi să transmită Cumpărătorului factura, conform Contractului;
16. să asigure reluarea furnizării gazelor naturale întrerupte/ limitate ca urmare a neîndeplinirii de către Cumpărător a obligaţiilor de plată scadente la termenele şi în condiţiile prevăzute în contractul de furnizare a gazelor naturale, în termen de maximum 24 de ore de la primirea solicitării Cumpărătorului, cu condiţia permiterii de către Cumpărător a accesului reprezentantului operatorului în vederea reluării alimentării cu gaze naturale la locul de consum;
17. să respecte prevederile standardului de performanţă pentru serviciul de furnizare prestat în baza Contractului;
18. să incheie în scopul derularii contractului, contractul de transport (cu operatorul de transport), contractul de distribuţie (cu operatorul sistemului de distribuţie) şi contractul de înmagazinare (cu un operator de înmagazinare);
19. să transmită, la cererea Cumpărătorului, o explicaţie clară şi uşor de înţeles a modului în care este calculată valoarea facturii, în special în cazul în care aceasta nu este bazată pe consumul real;
20. să informeze Cumpărătorul în legătură cu serviciile prestate de operatorul de sistem, a căror contravaloare nu este cuprinsă în preţul final, dar sunt calculate şi incluse în facturile emise de către Vânzător;
21. să soluţioneze sesizările Cumpărătorului privind serviciul de vanzare şi să comunice acestuia răspunsul, conform reglementărilor în vigoare;
22. să asigure întreruperea furnizării gazelor naturale la cererea Cumpărătorului;
23. să anunţe Cumpărătorul, în baza informaţiilor primite de la operatorul de sistem, asupra efectuării reviziilor şi a reparaţiilor instalaţiilor operatorului de sistem aflate pe proprietatea Cumpărătorului;
24. să preia, să înregistreze şi să soluţioneze în conformitate cu legislaţia în vigoare orice reclamaţie legată de funcţionarea în condiţii de siguranţă a instalaţiilor aparţinând operatorului de sistem sau Cumpărătorului;
25. să notifice Cumpărătorului orice schimbare a datelor sale de identificare, prevăzute în Contract;
26. să permită Cumpărătorului schimbarea efectivă a furnizorului, cu respectarea condiţiilor/clauzelor contractuale, în termen de maximum 21 de zile calendaristice de la data solicitării, conform procedurii specifice aprobate de ANRE;
27. să transmită Cumpărătorului un decont final de lichidare în termen de maximum 42 de zile calendaristice de la data schimbării furnizorului sau de la data încetării contractului de furnizare a gazelor naturale;
28. să transmită operatorului solicitările primite de la Cumpărător al căror obiect este legat de domeniul de activitate al acestuia, în conformitate cu reglementările aprobate de ANRE, în situaţia în care, pentru locul de consum, contractul cu operatorul este încheiat de furnizor;
29. să transmită, la cererea Cumpărătorului, informaţiile privind costul actual şi cel estimat cu gazele naturale, în timp util şi într-un format uşor de înţeles, care să îi permită acestuia să compare diferite oferte în condiţii identice/similare;
30. să transmită, la cererea Cumpărătorului, în termen de cel mult 5 zile lucrătoare de la momentul înregistrării solicitării, date privind istoricul de consum aferent locului/locurilor de consum al/ale acestuia, pe o perioadă de până la 24 de luni anterioare solicitării sau pentru perioada scursă de la încheierea contractului de furnizare a gazelor naturale, dacă aceasta din urmă este mai mică, fără să perceapă costuri suplimentare pentru acest serviciu; la solicitarea clientului, transferul datelor privind istoricul de consum se face printr-un format electronic standard de tip Excel sau prelucrabil automatizat de tip XML;
31. să transmită, la cererea Cumpărătorului, informaţii privind valoarea facturilor emise pentru locul de consum în ultimele 24 de luni sau pentru perioada scursă de la încheierea contractului de furnizare a gazelor naturale, dacă aceasta din urmă este mai mică, fără să perceapă costuri suplimentare pentru acest serviciu;
32. să precizeze pe factura emisă cel puţin următoarele informaţii: numărul şi data emiterii facturii, perioada de facturare, data scadenţei, indexul vechi şi nou, estimat sau citit, puterea calorifică superioară, cantitatea de gaze naturale exprimată în mc, aferentă perioadei de facturare, preţul unitar, temeiul juridic al acestuia, modalităţile de plată, denumirea fiecarei obligaţii de plată cuprinsă în factură, valorile pentru fiecare mărime de facturat, valoarea totală de plată; datele de identificare şi de contact ale Vânzătorului si ale Cumpărătorului, codul de client atribuit de Vânzător, datele de contact ale centrului de relaţii cu clienţii pus la dispoziţie de Vânzător, numărul de telefon pus la dispoziţie de operator pentru sesizarea situaţiilor de urgenţă privind funcţionarea în condiţii de siguranţă a instalaţiilor Cumpărătorului sau ale operatorului, precum si orice alte informatii prioritare stabilite de legislaţie;
33. orice alte obligaţii prevăzute de reglementările în vigoare.
	1. **Drepturile Cumpărătorului sunt:**
34. să solicite Vânzătorului modificarea Contractului, la momentul intervenţiei unor elemente care pot afecta executarea Contractului;
35. să aibă acces la aparatele de măsurare/decontare aflate în incinta proprietăţii operatorului de distribuţie sau transport, în prezenţa unui reprezentant ai acestora;
36. să pretindă Vânzătorului plata daunelor directe în cazul întreruperilor în vanzarea gazelor naturale, cauzate din culpa acestuia şi dovedite, cu excepţia cazurilor de întrerupere/limitare menționate mai sus;
37. să fie alimentat cu gaze naturale în conformitate cu prevederile Contractului;
38. să solicite Vânzătorului întreruperea/limitarea/reluarea furnizării gazelor naturale la locul de consum, respectiv prestarea de către operator a activităţii de întrerupere/limitare a parametrilor tehnici/reluare a alimentării cu gaze naturale, în conformitate cu prevederile legale în vigoare;
39. să solicite înlocuirea echipamentului de măsurare, pe cheltuiala sa, în conformitate cu prevederile legale în vigoare;
40. să transmită indexul echipamentului de măsurare, determinat lunar prin autocitire, în condiţiile şi la termenele precizate de Vânzator;
41. să aibă acces la aparatele de măsurare pentru decontare care nu sunt pe proprietatea sa, în prezenţa personalului împuternicit al Vânzătorului/operatorului sistemului de distribuţie/transport al gazelor naturale;
42. să denunţe unilateral contractul de furnizare a gazelor naturale, cu respectarea condiţiilor/clauzelor contractuale, şi să îşi schimbe efectiv furnizorul, în termen de cel mult 21 de zile calendaristice de la data solicitării, conform procedurii specifice aprobate de ANRE;
43. să primească de la Vânzător decontul final de lichidare, în termen de maximum 42 de zile calendaristice de la data schimbării furnizorului sau de la data încetării contractului de furnizare a gazelor naturale;
44. să solicite Vânzătorului date privind istoricul de consum aferent locului/locurilor de consum propriu/proprii, pentru o perioadă de până la 24 de luni anterioare solicitării sau pentru perioada scursă de la încheierea contractului de furnizare a gazelor naturale, dacă aceasta din urmă este mai mică; solicitarea Cumpărătorului trebuie să cuprindă datele de identificare ale acestuia, adresa locului de consum, perioada pentru care se solicită informaţiile, opţiunea pentru utilizarea/neutilizarea formatului-cadru de prezentare a datelor, prevăzut în anexa la prezentul regulament, şi modalitatea aleasă de client pentru transmiterea datelor solicitate;
45. să se retragă din Contract în termen de 14 zile calendaristice de la data incheierii contractului, in cazul in care contractarea se realizeaza la distanta sau in afara spatiilor comerciale; retragerea se va redacta in format liber ales si se va transmite pe adresa engie.ro/contact/;
46. orice alte drepturi prevăzute de reglementările în vigoare.
	1. **Obligaţiile Cumpărătorului sunt:**
47. să achite integral şi la termen facturile emise de Vânzator, reprezentând contravaloarea serviciului pentru vanzarea gazelor naturale, precum şi majorările de întârziere aferente, precum şi a celorlalte facturi emise de Vânzător, conform prezentului Contract;
48. să folosească exclusiv aparatele de utilizare care respectă cerinţele legislaţiei în vigoare şi să nu realizeze intervenţii neautorizate asupra aparatelor şi instalaţiilor de utilizare a gazelor naturale;
49. să nu revândă gazele naturale contractate;
50. să permită accesul în vederea citirii indexului echipamentului de măsurare, în orice moment pe perioada derulării contractului, în situaţia în care echipamentul de măsurare se află pe proprietatea Cumpărătorului;
51. să platească contravaloarea eventualelor tarife şi taxe aferente serviciului de distribuţie şi transport, impuse de operatorii licentiaţi ai acestor servicii, sau alte taxe şi tarife impuse de alte autorităţi de reglementare, care au relevanţă în executarea Contractului;
52. să anexeze la solicitărea de reluare a furnizarii dovada achitării integrale a contravalorii consumului de gaze naturale facturat, inclusiv a dobânzilor penalizatoare pentru întârziere în efectuarea plăţii datorate conform prevederilor contractuale, şi a tarifului aferent reluării alimentării cu gaze naturale, precum şi dovada constituirii garanţiei financiare, dacă este cazul
53. să anunţe orice modificare a datelor sale de identificare sau/si a coordonatelor de corespondenţă din Contract (telefon, fax, email, adresa de corespondenta) in termen de 30 zile de la data modificarii; necomunicarea acestora determinând responsabilitatea exclusivă a Cumpărătorului pentru eventualele prejudicii de orice natură generate de această situaţie;
54. să păstreze intacte contorul de măsurare, sigiliile metrologice şi cele ale operatorului de sistem, precum şi toate celelalte instalaţii ale operatorului de sistem aflate în incinta Cumpărătorului;
55. să efectueze modificările sau extinderile instalaţiilor de utilizare pe baza aprobărilor legale şi numai cu operatori economici autorizaţi de autoritatea de reglementare (ANRE);
56. să sesizeze imediat Vânzătorul în legatură cu orice defecţiune pe care o constată în funcţionarea contorului de măsurare şi să asigure accesul împuternicitului operatorului de sistem la acesta;
57. să suporte cheltuielile aferente operaţiei de înlocuire temporară şi expertizei metrologice, în cazul în care sesizarea sa cu privire la funcţionarea contorului de măsurare se dovedeşte neîntemeiată;
58. să suporte cheltuielile aferente verificării metrologice a echipamentului aflat în proprietatea sa, inclusiv reparaţiilor necesare menţinerii în clasa de exactitate;
59. să achite contravaloarea consumului de gaze naturale recalculat pentru o perioadă anterioară, atunci când se constată funcţionarea defectuoasă a echipamentului de măsurare, în conformitate cu prevederile legislaţiei în vigoare referitoare la măsurarea gazelor naturale;
60. să solicite în scris Vânzătorului luarea de măsuri pentru remedierea defecţiunilor constatate la instalaţiile operatorului de sistem situate în incinta Cumpărătorului;
61. să permită accesul reprezentantului operatorului în scopul de a presta activitatea de întrerupere/limitare a parametrilor tehnici/reluare a alimentării cu gaze naturale la locul de consum, în conformitate cu prevederile legale în vigoare, ori de a monta, demonta, sigila, întreţine, verifica, înlocui sau citi indexul echipamentului de măsurare, precum şi pentru a întreţine, verifica sau remedia defecţiunile intervenite la instalaţiile aflate în exploatarea operatorului, când acestea se află amplasate pe proprietatea Cumpărătorului;
62. să efectueze verificările şi reviziile tehnice periodice ale instalaţiilor de utilizare, în conformitate cu reglementările în vigoare, şi să pună la dispoziţia împuternicitului operatorului de sistem fişele de evidenţă a lucrărilor periodice de verificare/revizie tehnică periodică, în termen de valabilitate, precum şi actele justificative din care să rezulte asigurarea exploatării şi întreţinerii corecte a instalaţiilor de utilizare a gazelor naturale;
63. să constituie în favoarea Vânzătorului, la solicitarea acestuia, o garanţie financiară pentru o perioadă de consum echivalent de maximum un an, în cazul constatării, conform prevederilor legale în vigoare, a unor acţiuni menite să denatureze în orice fel indicaţiile echipamentelor de măsurare sau să sustragă gaze naturale prin ocolirea echipamentelor de măsurare;
64. să isi asume responsabilitatea financiara pentru plata dezechilibrelor pe care le generează pe piaţa de gaze naturale în conformitate cu reglementările aprobate de ANRE;
65. orice alte obligaţii prevăzute de reglementările în vigoare.
	1. **Alte Drepturi şi obligaţii**

5.5.1. Operatorul are dreptul să întrerupă/limiteze alimentarea cu gaze naturale la locul de consum al Cumpărătoului în următoarele situatii:

a) la solicitarea directă a Cumpărătorului, inclusiv în cazul în care întreruperea este legată de funcţionarea în condiţii de siguranţă a instalaţiilor Cumpărătorului sau ale operatorului;

b) pentru neîndeplinirea de către Cumpărător a obligaţiilor contractuale faţă de operator, în cazul în care contractul cu operatorul conductei/sistemului din care este alimentat locul de consum este încheiat de Cumpărător;

c) pentru timpul necesar executării lucrărilor de dezvoltare, reabilitare, reparaţie, modernizare, exploatare şi întreţinere a conductei/sistemului din care este alimentat locul de consum al Cumpărătorului;

d) în alte situaţii prevăzute de legislaţia în vigoare, ca de exemplu, dar fără a se limita la acestea:

i) în cazul nerespectării de către Cumparator a limitelor zonelor de protecţie şi de siguranţă ale instalaţiilor operatorului amplasate pe proprietatea Cumpărătorului, conform legislaţiei în vigoare;

ii) în cazul intervenţiilor de către persoane neautorizate asupra instalaţiilor de reglare-măsurare aflate la limita de proprietate, care pun în pericol siguranţa alimentării cu gaze naturale, conform legislaţiei în vigoare;

iii) în cazul intervenţiei de către persoane neautorizate asupra unui obiectiv din sectorul gazelor naturale şi/sau asupra unei instalaţii de utilizare, care pune în pericol siguranţa alimentării cu gaze naturale, conform legislaţiei în vigoare;

iv) în cazul în care instalaţiile de utilizare/aparatele consumatoare de combustibili gazoşi ale Cumpărătorului nu îndeplinesc condiţiile legale de funcţionare, există pericol de explozie şi este afectată siguranţa în exploatare;

v) în cazul neprezentării de către Cumpărător a actelor doveditoare privind efectuarea verificărilor sau a reviziilor tehnice periodice ale instalaţiei de utilizare, conform legislaţiei în vigoare;

vi) în cazul în care nu se permite accesul operatorului în scopul de a monta, demonta, sigila, întreţine, verifica sau citi indexul echipamentului de măsurare pentru decontarea contravalorii gazelor naturale consumate ori de a întreţine, verifica şi remedia defecţiunile intervenite la instalaţiile aflate în exploatarea operatorului, când acestea se află amplasate pe proprietatea Cumpărătorului;

vii) în situaţia constatării, conform prevederilor legale în vigoare, a unor acţiuni menite să denatureze în orice fel indicaţiile echipamentelor de măsurare sau să sustragă gaze naturale prin ocolirea echipamentelor de măsurare.

5.5.2. Întreruperea/Limitarea parametrilor tehnici/Reluarea alimentării cu gaze naturale la locul de consum al Cumpărătorului se realizează de operator cu respectarea legislaţiei în vigoare.

5.5.3. Cumparatorul nu poate solicita penalităţi Vanzatorului/operatorului pentru întreruperea furnizării gazelor naturale în situaţiile prevăzute mai sus.

1. **Reîncadrarea categoriei de consum**
	1. Vânzătorul modifică încadrarea Cumpărătorului astfel:
2. începând cu luna următoare momentului în care s-a înregistrat depăşirea, pe baza citirii efective a indexului echipamentului de măsurare, în cazul în care, în cadrul intervalului 1 ianuarie-31 decembrie, consumul înregistrat depăşeşte pragul superior de consum al categoriei în care Cumpărătorul este încadrat;
3. începând cu data de 1 ianuarie, respectiv începând cu prima zi imediat următoare citirii efective a echipamentului de măsurare pentru o perioadă de 365 de zile calendaristice, în cazul în care, la sfârşitul intervalului 1 ianuarie-31 decembrie, consumul înregistrat este mai mic decât pragul inferior de consum al categoriei în care Cumpărătorul este încadrat.
	1. Începând cu data modificării încadrării, vânzarea gazelor naturale se face la un preţ aferent categoriei în care Cumpărătorul a fost reîncadrat şi Vânzătorul va emite factura de reincadrare corespunzătoare.
4. **Modificarea circumstanţelor**
	1. Se consideră modificare de circumstanţe modificarea sau introducerea unor noi taxe, impozite, schimbarea modalitătilor de impunere sau taxare şi a referinţei pentru preţul gazelor din producţia internă sau aplicarea unei noi cerinţe legale referitoare la achiziţia, transportul, distribuţia sau înmagazinarea gazelor naturale.
	2. Prevederile Art. 7.1 se aplică şi în cazul apariţiei unor modificări de elemente, survenite la achiziţia, accesul, exploatarea sistemelor de distribuţie şi/sau transport, în baza contractelor semnate de către Vânzător, cu operatorii sistemelor de distribuţie şi transport, sau cu producătorii/importatorii de gaze naturale inclusiv modificări ale bazei de calcul sau a metodei de calcul referitoare la achiziţie, transport, distribuţie şi/sau în cazul modificării prevederilor legale privitoare la Codul Reţelei pentru Sistemul Naţional de Transport Gaze Naturale.
	3. Părţile convin ca orice modificare prevăzută la Art. 7.2 să se realizeze în urma unei informări prealabile a Cumpărătorului cu 30 de zile inainte, fără a fi necesară incheierea unui act adiţional.
	4. Cumpărătorul întelege şi acceptă posibilitatea ca, în cazul survenirii unor modificări/schimbări excepţionale ale împrejurărilor care au stat la baza încheierii acestui contract, independent de voinţa Vanzatorului, executarea obligaţiilor sale să devină mai oneroasa. Cumparatorul este de acord să îşi asume riscul cu privire la apariţia unor astfel de împrejurări şi renunţă la dreptul de a solicita în instanţă modificarea/adaptarea preţului din acest contract*.*

1. **Forţa majoră şi cazul fortuit**
	1. Niciuna dintre Părţi nu răspunde de neexecutarea în termen sau/şi de executarea în mod necorespunzător, total sau partial a oricărei obligaţii care îi revine în baza Contractului, atunci când Părţile sunt împiedicate de un caz de forţă majoră, de un eveniment fortuit (caz fortuit), de fapta unui terţ asupra căruia Vânzătorul nu are control în mod rezonabil.
	2. Circumstanţele de forţă majoră sunt cele care pot aparea pe perioada de valabilitate a Contractului, în urma producerii unor evenimente extraordinare care nu au putut fi luate în considerare de părti şi care sunt în afara voinţei şi controlului părtilor. Cazul fortuit este situaţia, starea sau împrejurarea de fapt imprevizibilă şi de neînlaturat care împiedică, în mod obiectiv şi fără nicio culpă a părţilor, executarea obligaţiei lor contractuale, rezultat pe care părtile nu l-au conceput şi nici urmărit. De asemenea, cazul fortuit cuprinde şi următoarele: orice eveniment survenit în sistemul de transport gaze naturale, evenimente provocate de deciziile operatorului sistemului de transport gaze naturale, precum şi evenimente survenite în sistemul de distribuţie gaze naturale şi provocate de deciziile operatorului sistemului de distribuţie gaze naturale.
	3. Partea care invocă forţă majoră/cazul fortuit este obligată să notifice celeilalte părţi cazul de forţă majoră / cazul fortuit, în termen de 5 (cinci) zile de la producerea evenimentului şi să ia toate măsurile posibile în vederea limitării consecinţelor lui.
	4. Dacă în termen de 60 (saizeci) de zile de la producere, evenimentul respectiv nu încetează, Părţile au dreptul sa îşi notifice încetarea de plin drept a Contractului, fără ca vreuna dintre părţi să pretindă daune-interese.
2. **Cesiunea sau transferul Contractului**

# Cumpărătorul nu va putea cedă sau transfera în orice mod, în tot sau în parte, drepturile și obligațiile sale decurgând din Contract, decât în bază acordului scris și prealabil al Vânzătorului.

* 1. Acordul Vânzătorului trebuie solicitat de către Cumpărător cu minimum 10 (zece) zile înaintea datei cedării sau transferului Contractului.
	2. Vânzătorul are dreptul de a cesiona total/parțial drepturile și obligațiile sale din Contract, inclusiv drepturile cu privire la orice garanții și accesorii ce însoțesc creanțele sale asupra Cumpărătorului. Cesiunea va operă automat de la data transmiterii către Cumpărător notificării de cesiune, Vânzătorul fiind liberat de obligațiile sale față de Cumpărător de la aceeași data. Transmiterea se va consideră efectuată astfel:

i) dacă este făcută prin fax, în ziua trimiterii faxului, dacă raportul de transmitere fax este pozitiv;

iîi) dacă este făcută prin poștă, în două zile de la data trimiterii prin poștă;

iii) dacă este făcută prin e-mail (fără mesaj de eroare), la data trimiterii către Cumpărător.

1. **Litigii, legea contractuală**
	1. Litigiile decurgând din interpretarea și/sau executarea prezentului Contract, care nu pot fi rezolvate pe cale amiabila, vor fi supuse spre soluționare instanței judecătorești competențe de la sediul Vânzătorului.
	2. Prezentul Contract va fi interpretat şi guvernat în conformitate cu legea română.
2. **Comunicări**
	1. Orice notificare, punere în întârziere sau solicitare cerută sau autorizata prin prezentul Contract va fi transmisă în scris și va fi considerată transmisă numai dacă:
* va fi predată personal celeilalte Părți;/va fi transmisă prin scrisoare recomandată cu confirmare de primire, doar la cererea expresă a Părții în cauza;/va fi transmisă prin fax, cu confirmare de primire/va fi transmisă prin e-mail.
	1. În cazul în care Cumpărătorul nu își exprimă opțiunea cu privire la modalitatea de transmitere a facturilor, conform art. 4, alin. 10 din Contract, Vânzătorul va transmite factură prin curier la adresă de domiciliu.
1. **Termen de prescripţie**
	1. Termenul de prescripție pentru valorificarea oricăror drepturi ale Vânzătorului izvorând din Contract pentru care nu se prevede un termen legal mai mare, este de 5 ani.
	2. În plus, față de cazurile prevăzute de lege, orice somație/notificare de plată sau altă comunicare de orice natură (e.g. poștă, fax, e-mail) privind plată/executarea Contractului, trimisă de Vânzător Cumpărătorului potrivit Contractului sau legii aplicabile, va fi considerată că fiind o cauza de întrerupere a termenului de prescripție stipulat în acest articol.
2. **Confidenţialitate**
	1. Fiecare parte se obligă să asigure confidențialitatea tuturor informațiilor, documentațiilor sau datelor furnizate de către cealaltă parte în bază prezentului Contract și să nu le dezvăluie unei terțe părți, în totalitate sau parțial, fără consimțământul scris al celeilalte părți contractante.
	2. Fac excepţie de la prevederile Art. 13.1 :

a) informaţiile solicitate de autorităţile competente, în conformitate cu reglementările în vigoare;

b) informaţiile care au fost făcute publice pana la încheierea Contractului;

c) informaţiile solicitate de operatorul de distribuţie şi/sau de transport şi de sistem, în conformitate cu prevederile legale.

* 1. Prevederile Art. 13.1 rămân valabile timp de 5 ani dupa încetarea prezentului Contract.
1. **Clauze finale**
	1. Vânzătorul va fi exonerat de răspundere în acele situaţii în care legea permite limitarea/excluderea răspunderii.
	2. Părţile se obligă una faţă de cealaltă să deţină, pe parcursul derulării Contractului, toate aprobările necesare fiecăreia pentru executarea obligaţiilor cuprinse în prezentul Contract, conformându-se în acelaşi timp tuturor cerinţelor legale.